שו"ת רשב"ץ (תשב"ץ)/חלק ג/קא
שאלה קא:

עוד שאלתם שני אנשים בני שני אחים שנתנו מתנה זה לזה כל נכסיהם מהיום ולאחר מיתה שאם ימות א' מהם ישארו הנכסים אל הא' במתנ' גמורה מעכשיו ושטר מתנה נעשה כהוגן וכראוי אין בו שום דופי ולימים נפל אחד מהם אל המטה ונטה למות ונכנסו אנשים לבקרו ועשה צוואתו לפניהם והניח נכסיו לאמו ואם מתה יחזרו לבן אחיו הנזכר ואם מת בן אחיו הנז' בלא בנים יחזרו לבית הכנסת.
זאת היא כוונת צוואתו ונעשית כהוגן ורצו לדעת אם המתנה שהיתה ביניהם קיימת ותתבטל הצוואה או הצוואה תבטל המתנה:

תשובה:
הדבר פשוט שהמתנה קיימ' והצווא' בטלה אבל צריך לעיין בנסח השטר שגם החי נתן במתנה לאחיו ואם ימות מי יירש הנכסים אם יירשם בן המת תחלה אם הניח בנים או יורשים: